As It Was

«As It Was», անգլիացի երգիչ Հարի Սթայլզի սինգլը, որը թողարկվել է 2022 թվականի մարտի 31-ին՝ Erskine և Columbia լեյբլներում։ Այն հանդիսանում է երգչի երրորդ՝ «Harry's House» (2022) ստուդիական ալբոմի գլխավոր սինգլը։ Այն գրել է Սթայլզը՝ երգի պրոդյուսերներ Թոմաս Հուլի և Թայլեր Ջոնսոնի հետ համատեղ։

«As It Was»-ը գլխավորել է UK Singles Chart չարթը, դառնալով Սթայլզի երկրորդ երգը 2017 թվականի «Sign of the Times»-ից հետո, որը գլխավորում է տվյալ չարթը։ Այն նաև երեք շաբաթ (ոչ անընդմեջ) գլխավորել է Billboard Hot 100 չարթը։ Մեծ Բրիտանիայի և ԱՄՆ-ի երաժշտակաան չարթերն գլխավորելուց բացի, այն նաև գլխավորել է Ավստրալիայի, Ավստրիայի, Բելգիայի, Կանադայի, Դանիայի, Ֆրանսայի, Գերմանիայի, Հունաստանի, Իռլանդիայի, Լիտվայի, Նիդերլանդների, Նոր Զելանդիայի, Սինգապուրի և Շվեդիայի երաժշտական չարթերը։

Նախապատմություն
2022 թվականի մարտի 23-ին Հարի Սթայլզը հայտարարել է իր երրորդ՝ «Harry's House» անվամբ ստուդիական ալբոմի թողարկման մասին, որը նշանակված էր մայիսի 20-ին։ Հինգ օր անց նա հայտարարեց ալբոմի գլխավոր՝ «As It Was» երգի անվան և թողարկման ամսաթվի (ապիլի 1) մասին։ Տարբեր երկրներով սկսվեցին Սթայլզի լուսանկարով և «It's not the same as it was» գրառմամբ պաստառներ հայտնվել։ Տեսահոլովակի թիզերը թողարկվել է մարտի 30-ին։

Տեքստ և ստեղծագործություն 
«As It Was»-ը սկսվում է Սթայլզի սանուհու՝ «Come on Harry, we wanna say goodnight to you» (Արի այստեղ Հարի, մենք քեզ ցանկանում ենք բարի գիշեր մաղթել) արտահայտությամբ։ ։ Variety-ից Քրիս Ուիլյամն նշել է, որ երգն ոգեշնչված է Դեփեշ Մոդ և a-ha խմբերից, ինչպես նաև The Weeknd-ի «Blinding Lights» (2019) սինգլից։ «As It Was» ստեղծագործությունը արմատավորված է անձնական անցումներով և պատկերում է կորստի և միայնության զգացումները։

Առևտրային հաջողություն
«As It Was»-ը թողարկումից հետո միանգամից հաջողության է հասել։ Այն գրանցվել է Գինեսի ռեկորդների գրքում՝ որպես Spotify հարթակում տղամարդ արտիստի կողմից ամենաշատ լսումներ ունեցող երգը առաջին 24 ժամում, ինչպես նաև դարձել է 2022 թվականին թողարկված ամենաշատ լսումներ ունեցող երգը Apple Music հարթակում։ Այն նաև զբաղեցրել է Billboard Global 200 չարթի առաջին հորիզոնականը և դարձել է 2022 թվականին ամենաշատ լսումներ ունեցող երգը թողարկման առաջին շաբաթում։

Մեծ Բրիտանիայում երգը զբաղեցրել է UK Singles Chart-ի առաջին հորիզոնականը՝ դառնալով 2022 թվականի ամենաշատ լսումներ ունեցող երգը թողարկման առաջին շաբաթում, որը երգչի կարիերայում նման արդյունք գրանցած երկրորդ սոլո երգն էր՝ 2017 թվականի «Sign of the Times»-ից հետո։ «As It Was»-ը դարձել է մեկ օրում ամենաշատ լսումներ ունեցող երգը ԱՄՆ-ում՝ առաջ անցնելով Օլիվիա Ռոդրիգոյի «Drivers License»-ից (2021)։ Այն գլխավորել է Billboard Hot 100 չարթը՝ դառնալով 2022 թվականին առաջին թողարկումը, որը գլխավորել է ամերիկյան չարթը։ Այն հանդիսանում է արտիստի կարիերայի երկրորդ երգը 2019 թվականի «Watermelon Sugar»-ից հետո, որն գլխավորել է չարթը։ Երգը նաև գլխավորել է Կանադայի ազգային՝ Canadian Hot 100 չարթը։

«As It Was»-ը զբաղեցրել է Ավստրալիայի երաժշտական չարթի առաջին հորիզոնականը։ Այն նաև դեբյուտ է կատարել Նոր Զելանդիայի երաժշտական չարթի առաջին հորիզոնականում։ Այն նաև գլխավորել է Ավստրիայի, Բելգիայի, Դանիայի, Գերմանիայի, Հունաստանի, Իռլանդիայի, Իսրայելի, Լիտվայի, Նիդեռլանդների, Սլովակիայի, Շվեդիայի և Շվեյցարիայի չարթերը։

Տեսահոլովակ
«As It Was»-ի երաժշտական տեսահոլովակը թողարկվել է երգի հետ միասին։ Տեսահոլովակում Սթայլզը միանում է պարուհի Մաթիլդա Լինին և նրանք միասին սկսում են բացասական զգացողություններ արտահայտող խորեոգրաֆիա կատարել։ Տեսահոլովակը նկարահանվել է Լոնդոնում` ռեժիսոր Տանյա Մուինյոյի կողմից։ Ռեժիսորը նշել է, որը Սթայլզի հետ աշխատելն նրա երազանքներից մեկն էր։ Սակայն, նկարահանումների երկրորդ օրն Ռուսաստանն Ուկրաինա է ներխուժում, որը հանդիսանում է Մուինյոյի հայրենիքը։ Նկարահանումներն մի փոքր լարված մթնոլորտում են ընթանում։ Այնուամենայնիվ, ռեժիսորն ու նրա թիմը «մեծ սեր են ներդրել այս հոլովակում և դուք կարող եք այն զգալ ձեր էկրաններում։ Այս տեսահոլովակը ես երբեք չեմ մոռանա և հիմա հանգիստ կարող եմ թոշակի անցնել», - նշել է ռեժիսորը։ 2022 թվականի մայիսի դրությամբ տեսահոլովակի դիտումներն ՅուԹյուբ հարթակում գերազանցել է 100 միլիոնը։

Կենդանի կատարում
Սթայլզը «As It Was»-ը առաջին անգամ կենդանի կատարել է 2022 թվականի ապրիլի 15-ին՝ Քոուչելլա հովտի երաժշտության և արվեստի փառատոնի ժամանակ։

Չարթեր

Շաբաթական չարթեր

Ամսական չարթեր

Հավաստագրումներ

Թողարկման պատմություն

Ծանոթագրություններ 

Հարի Սթայլզի երգեր
Billboard Hot 100 գլխավորած սինգլներ
Irish Singles Chart գլխավորած սինգլներ
UK Singles Chart գլխավորած սինգլներ